Mesto Vrútky

Predkladacia správa

Určené:

*na zasadnutie Mestskej rady vo Vrútkach dňa 23.10.2019*

*a Mestského zastupiteľstva vo Vrútkach dňa 29.10.2019*

Názov materiálu:

*Informatívna správa o súčasnom stave predložených žiadostí o dotácie alebo o nenávratný finančný príspevok*

Dôvodová správa

Predkladáme aktuálnu informáciu o stave predložených žiadostí o dotácie alebo o nenávratné finančné príspevky za posledné obdobie:

1. ***Schválené žiadosti***

* **projekty, o ktorých už bolo MsZ informované:**

|  |  |  |
| --- | --- | --- |
| Názov projektu | Poskytovateľ | Schválená dotácia/NFP: |
| Spojila nás Košicko-bohumínska železnica | Žilinský samosprávny kraj | 43 240,74 € |
| Nákup športovej výbavy a športovo-technického vybavenia | Úrad vlády SR | 3 500,- € |
| Odpočinková zóna Vrútky | Žilinský samosprávny kraj | 2 000,- € |

* **nové schválené žiadosti**

Projekt: Vybudovanie malej ľadovej plochy v meste Vrútky

Termín predloženia žiadosti: 30.08.2019

Stav žiadosti: projekt mesta zaradený do kategórie A (obce, ktoré splnili všetky všetky kritériá uvedené vo výzve SZĽH) s dožiadaním o potvrdenie vôle vedenia obce o prekrytie ľadovej plochy v období do dvoch rokov od jej inštalácie, pričom v prípade súhlasného stanoviska obce v kategórii A bude tejto obci automaticky ľadová plocha inštalovaná.

**Predmet podpory:**

Predmetom podpory je zabezpečenie inštalácie malej ľadovej plochy na území Mesta Vrútky. **Predpokladaná dotácia zo štátneho rozpočtu na jednu multifunkčnú plochu sa odhaduje na cca 244 000 Eur bez DPH**. Konkrétna cena dodania a nainštalovania technických zariadení (chladiaci rošt ľadovej plochy; zdroj chladu+kontajner; kontajner pre rolbu, pre zásobník teplej vody, pre el. rozvádzač; mantinely; stĺpové osvetlenie; stĺpy pre záchytné siete, plastové rošty na spevnenie plochy, 2 bránky) vzíde z verejného obstarávania na výber zhotoviteľa predmetných prác. Osobitnú dodávku bude tvoriť 30 sád dresov, prilieb a korčúľ, lopty a kužele. Osobitné náklady budú tvoriť podporné investície, ktoré bude zabezpečovať a financovať Mesto Vrútky zo svojho rozpočtu.

**Investor a majiteľ multifunkčnej plochy:**

SZĽH Infra, s.r.o., - 100 % dcérska spoločnosť Slovenského zväzu ľadového hokeja, ktorej obec zmluvne bezplatne alebo za symbolickú cenu (1 Euro/rok) prenajme predmetný pozemok na inštaláciu multifunkčnej plochy na dobu 10 rokov.

**Prevádzkovateľ multifunkčnej plochy;**

Mesto Vrútky – multifunkčná plocha bude v prenájme mesta za 5 000 Eur/rok (údržba) + náklady za el. energiu a vodu; po uplynutí 10 rokov ostáva multifunkčná plocha s technickým príslušenstvom majetkom mesta bez ďalších poplatkov a záväzkov voči SZĽH. „Ľadová“ plocha musí byť v prevádzke najmenej 4 mesiace v roku. V pracovnom týždni musí byť čas na ľadovej ploche vyčlenený na školské korčuliarske kurzy a hokejové a korčuliarske krúžky do 16:00 hod. Cez víkend na turnaje detí v prípade ich organizovania zo strany SZĽH. Ostatný čas má mesto k dispozícii na komerčné aktivity tak, aby rámec komerčných aktivít nepresiahol hranicu nepovolenej štátnej pomoci, teda aby slúžil na pokrytie prevádzkových nákladov plochy.

Projekt: Prístavba a stavebné úpravy hasičskej zbrojnice vo Vrútkach

Termín predloženia žiadosti: 21.06.2019

Stav žiadosti: projekt schválený

**Predmet podpory:**

Podpora zvýšenia ochrany pred požiarmi prostredníctvom rekonštrukcie a modernizácie stavieb na účel hasičských staníc a hasičských zbrojníc podľa § 2 písm. c) bodov 1. až 3. zákona č. 526/2010 Z. z. o poskytovaní dotácií v pôsobnosti Ministerstva vnútra Slovenskej republiky. Dotáciu sme požadovali na nutnú rekonštrukciu hasičskej zbrojnice a nevyhnutné stavebné úpravy a to najmä výmenu plechových garážových brán za nové oceľové sekciované, vybudovanie sprchy s rozvodom vody a odpadu, odizolovanie hydroizioláciou, taktiež je nutná kompletná výmena elektroinštalácie spolu s vypínačmi a svietidlami, omietnutie a vymaľovanie stien. Takisto je potrebné dobudovať samostatne stojaci sklad hasičskej techniky. Plánovaný je ako samostatne stojaca, jednopodlažná stavba s pultovou strechou s plechovou krytinou. Sklad bude napojený na elektrickú energiu z existujúcej stavby hasičskej zbrojnice na pozemku, ktorého vlastníkom je Mesto Vrútky.

Hodnota projektu: 28 391,78 €

1. ***Nové podané žiadosti***

Projekt: Za spoločným kultúrnym dedičstvom dvoch železničných miest

Termín predloženia žiadosti o NFP: 31.07.2019

Stav žiadosti: žiadosť prešla administratívnou kontrolou /čaká na hodnotenie odbornými hodnotiteľmi

Predmet podpory: Premetom podpory je dovybavenie plánovanej stálej expozície dejín železničného mesta (schválenej v rámci projektu „Spojila nás Košicko – bohumínska železnica) o vybavenie na zriadenie cezhraničnej študovne miestnych a regionálnych reálií a literatúry a prvky IKT slúžiace na modernú prezentáciu exponátov vrátane mäkých/neinvestičných aktivít (cezhraničný seminár knihovníkov, kultúrnne podujatie s verejným čítaním v Cz. - Dz., kultúrnne podujatie s verejným čítaním vo Vrútkach, tematické cyklotúry).

Hodnota projektu: 48 319,20 EUR

Projekt: Rozšírenie alebo rekonštrukcia existujúceho verejného vodovodu Ul. Karvaša a Blahovca

Termín predloženia žiadosti: 18.10.2019

Stav žiadosti: projekt predložený na hodnotenie

Predmet podpory:

Dĺžka spolu 1171,50 m, vodovodná sieť pozostáva z troch častí:

1) prívod do ČS PE dĺžka 24,50 m

2) výtlačné potrubie PE dĺžka 462 a výtlačné potrubie vo funkcii rozvodnej siete PE dĺžka 287 m

3) zásobné potrubie uložené v spoločnej ryhe s výtlačným potrubím PE dĺžka 398 m

Prívodné potrubie sa napojí na jestvujúce vodovodné potrubie PVC v miestnej komunikácii pri obratišti MHD. Prípojky si budú riešiť noví odberatelia vody individuálne.

Maximálna miera podpory formou dotácie je 95 % z oprávnených nákladov projektu pri dodržaní podmienky minimálneho 5% spolufinancovania zo strany žiadateľa z oprávnených nákladov projektu

Hodnota projektu: 249 489147 €

Požadovaná dotácia z Envirofondu: 200 000 € (maximálna možná suma)

**Projekt:** Solárna príprava teplej vody na futbalovom štadióne vo Vrútkach

Termín predloženia žiadosti: 15.09.2019

Stav žiadosti: projekt predložený na hodnotenie

Predmet podpory:

Zámerom projektu je finančná podpora výstavby solárnych panelov na ohrev teplej vody, zlepšenie futbalovej infraštruktúry vo futbalových kluboch so zameraním na futbalovú infraštruktúru, ktorú využívajú pre svoju tréningovú prípravu a zápasovú prax mládežnícke družstvá. Ide o solárnu zostavu 14 ks solárnych panelov a objeme zásobníka 2 x 800 l, ktorá by ušetrila nemalé finančné prostriedky potrebné na ohrev teplej úžitkovej vody, ktorá sa v súčasnosti ohrieva elektrickou energiou.

Hodnota projektu: 18 762,36 €, povinné spolufinancovanie zo strany partnera je 25 % z celkovej sumy projektu

***c) Pripravované žiadosti***

Projekt: Nákup multifunkčného komunálneho vozidla pre Mesto Vrútky

Termín predloženia žiadosti: 31.10.2019

Maximálna miera podpory formou dotácie je 95 % z oprávnených nákladov projektu pri dodržaní podmienky minimálneho 5% spolufinancovania zo strany žiadateľa z oprávnených nákladov projektu

Predmet podpory:

Nákup komunálneho zametacieho vozidla s kropením a odsávaním. Ide o podporu projektov zameraných na zlepšenie kvality ovzdušia prostredníctvom adaptačných opatrení, najmä v oblasti riadenia kvality ovzdušia. Komunálne vozidlo by sme plánovali využívať na činnosti nehospodárskeho charakteru vo verejnom záujme, pre výkon samosprávy na čistenie/umývanie verejne prístupných plôch (napr. verejných komunikácií, chodníkov, parkovacích plôch atď.)

**Celkové rozpočtované náklady projektu:** max. 200 000 €

***d) neschválené žiadosti***

|  |  |  |
| --- | --- | --- |
| Názov projektu | Poskytovateľ | Hodnota projektu |
| Rozšírenie kamerového systému v meste Vrútky | Ministerstvo vnútra SR | 13 646,40 € |
| Bezpečné priechody pre chodcov vo Vrútkach | Ministerstvo vnútra SR | 24 000,00 € |
| Modernizácia systému filtrácie a úpravy vody na mestskom kúpalisku vo Vrútkach | Slovenský olympijský a športový výbor | 38 402,82 € |

Návrh na uznesenie:

Mestská rada vo Vrútkach

odporúča MsZ zobrať na vedomie:

*Informatívnu správu o súčasnom stave predložených žiadostí o dotácie alebo o nenávratný finančný príspevok*

Odporúča MsZ súhlasiť:

*so zámerom prekrytia ľadovej plochy dodanej v rámci výzvy SZĽH „Podpora rozvoja športu“ v období do dvoch rokov od jej inštalácie*

Mestské zastupiteľstvo vo Vrútkach

berie na vedomie:

*Informatívnu správu o súčasnom stave predložených žiadostí o dotácie alebo o nenávratný finančný príspevok*

súhlasí:

*so zámerom prekrytia ľadovej plochy dodanej v rámci výzvy SZĽH „Podpora rozvoja športu“ v období do dvoch rokov od jej inštalácie*

Vo Vrútkach, dňa 21.10.2019

# Spracoval: Mgr. Juraj Gorilák, referát športu, cestovného ruchu a projektov

Predkladá: Mgr. Branislav Zacharides, primátor mesta

.................................................. ..................................................

podpis spracovateľa podpis predkladateľa